projecte-aina/catalan_government_crawling huggingface dataset:
El Pla és l'eina que concreta, planifica i articula les actuacions que es duen a terme per tal d'assolir els objectius i les prioritats consensuades en l'àmbit de joventut.
En concret, en actuacions relacionades amb l'educació, el treball, l'emancipació juvenil, la salut, la participació, la inclusió social o la universalització de la cultura, entre altres
El Pla és fruit d'un acord social i de país per a la millora del benestar dels infants i adolescents, consensuat i signat per tots els grups parlamentaris i pels principals agents institucionals, socials i econòmics.
La participació dels infants i dels adolescents en activitats culturals, esportives i de lleure és un complement necessari de la seva educació, que contribueix al desenvolupament integral de la persona en la vida comunitària i social.
Per tant, cal garantir-lo amb la mateixa intensitat que l'escolarització reglada.
Aquesta publicació, a càrrec dels Drs.
Antoni Riera i Melis i Joan Santanach i Suñol, presenta un recorregut bibliogràfic per la història de la cuina catalana amb motiu del 500 aniversari de la primera edició del Llibre del coc, atribuït a mestre Robert, cuiner del rei Ferran de Nàpols, impresa a Barcelona als tallers de Carles Amorós, l'any 1520.
Aquesta obra va gaudir d'un gran èxit i compta amb més de mitja dotzena d'edicions en català i una desena en castellà amb el títol: Libro de guisados.
La Biblioteca de Catalunya conserva un fons bibliogràfic sobre gastronomia molt ric i aquesta obra mostra un tast de la documentació que s'hi pot trobar.
El llibre conté entrevistes a especialistes que donen una visió diversa i dinàmica de la cuina, entre ells: Salvador Capdevila, Narcís Comadira, Laura Conde, Jesús Contreras Hernández, Toni Massanés i Carme Ruscalleda.
El llibre es clou amb una àmplia bibliografia i un llistat de recursos electrònics que contribueixen a la recerca i el coneixement del patrimoni gastronòmic català.
El Departament de Cultura, a través de la Direcció General del Patrimoni Cultural impulsa, amb la col·laboració de l'Associació d'Arxivers i Gestors de Documents de Catalunya la campanya de recollida de materials textuals i gràfics per documentar l'experiència col·lectiva que estem vivint.
La campanya, desplegada per la Xarxa d'Arxius Comarcals de Catalunya, segueix el model d'altres campanyes similars de recollida de testimonis de diferents esdeveniments que han marcat la història recent.
En aquest cas, té com a objectiu recollir el testimoni escrit i parlat de les emocions i sensacions de la ciutadania davant aquesta pandèmia, a més de les fotografies i vídeos igual d'importants per documentar i explicar, en el futur, els moments excepcionals que estem vivint.
Múltiples esdeveniments com el confinament, la pandèmia, la solidaritat, l'angoixa per la situació econòmica, la buidor dels espais públics, la cancel·lació general de la nostra vida social... pot ser documentat o enregistrat pels ciutadans i no només per la documentació administrativa i periodística.
De forma complementària al recull de documents de qualsevol tipologia, aquesta campanya també preveu que el ciutadans participin de la memòria col·lectiva a través d'elaborar els denominats diaris de confinament.
Els arxius públics, en tant que institucions que tenen per objectiu la preservació i custòdia de la memòria col·lectiva, proposen explicar la memòria del confinament a Catalunya amb les aportacions dels ciutadans.
Unes aportacions que recolliran les experiències viscudes aquests dies i ajudarà als arxius a recollir de forma proactiva i democratitzada una memòria social a partir de la col·laboració popular col·lectiva.
Qualsevol ciutadà i ciutadana pot participar en la campanya, així com aquelles entitats que vulguin aportar la seva experiència personal o col·lectiva,.
Es recolliran documents analògics i digitals, textos personals, diaris de confinament, videoblogs, enregistraments sonors, fotografies i vídeos, etc.
Per participar, cal enviar els materials digitals a l'adreça electrònica de l'arxiu comarcal al qual pertany.
Si la documentació és massa pesada, cal contactar amb l'arxiu per correu electrònic i concretar el canal d'enviament ( http://xac.gencat.cat/ca/inici ).
Si es tracta de documents analògics, podran ser dipositats al mateix l'arxiu un cop acabi el confinament i els arxius obrin les seves portes de nou.
De forma complementària a la campanya general, que impulsa el col·lectiu professional i la Xarxa d'Arxius Comarcals de Catalunya, l'Arxiu Nacional de Catalunya (ANC) posa a disposició de la ciutadania i de les entitats, diversos recursos i consells tècnics de conservació així com les indicacions per ingressar documentació privada en un arxiu públic.
Sota el títol " Confinats recuperem arxius, fem patrimoni! ", proposa redescobrir els documents personals i familiars que conservem a casa i avaluar, si s'escau, el seu interès per ser preservat en un arxiu públic.
Activitats digitals en línia (no presencials)
Amb el nom " Històries Monumentals ", el Departament de Cultura, a través de l'Agència Catalana del Patrimoni Cultural, us ofereix la difusió en línia d'una sèrie de peces audiovisuals breus pensades per divulgar i apropar al públic la història dels monuments que gestiona.
Amb aquests vídeos breus es vol divulgar el patrimoni monumental català i, alhora, mantenir vius grans monuments en l'imaginari col·lectiu.
El patrimoni a l'abast del públic
Aquestes píndoles no pretenen explicar la Història en majúscula del monestir, sinó que posen l'accent en "les infinites històries humanes que hi ha darrere dels monuments de Catalunya, ja que durant segles han estat part essencial de la vida de Catalunya i de la seva gent", afirma el director de l'Agència, Josep Manuel Rueda que assegura que aquest projecte "permet posar el patrimoni a l'abast dels ciutadans en uns moments extremadament complicats".
Des d'aquest punt de vista, Rueda confia que, un cop s'aixequi el confinament, "la ciutadania torni als monuments, en tant que són el seu patrimoni i una manera excel·lent de fer turisme mentre es coneix la història del país".
Fundació Romea per a les arts escèniques
WeChat és avui la xarxa social xinesa més popular a la Xina.
WeChat també és una aplicació multipropòsit que ofereix serveis de missatgeria i trucades gratis, un sis-tema de pagament en línia, una plataforma e-commerce, i més serveis, i és considerat el canal més important de comunicació i màrqueting a la Xina i entre la diàspora.
És la xarxa social imprescindible i una eina fonamental per estar en contacte amb les teves amigues i amics xinesos o amb els teus clients i proveïdors si tens un negoci o activitats relacionades amb la Xina.
En aquest taller, es proposa entendre que és WeChat, quins serveis ofereix, quins són els diferents comptes i aprendre a crear un compte personal des de zero, desbloquejar els funcions més útils per a la comunicació personal i de negoci.
Els comptes personals es diferencien dels comptes oficials.
Aquest taller es centrarà en els comptes personals.
- Les xarxes socials més populars a la Xina: WeChat, Weibo, Tik Tok, Xiaohongshu
Crear el teu compte personal de WeChat
Utilitzar un compte personal de WeChat per a una comunicació efectiva.
Possibilitats d'utilitzar WeChat com a canal de màrqueting i venda per a un negoci.
- Compte oficial per a màrqueting i publicitat (Professional)
Exposició "Quan parles fas màgia"
L'exposició " Quan parles fas màgia " forma part d'una campanya de Voluntariat per la Llengua (VxL) que vol animar les persones a afegir-se a aquest programa d'enriquiment lingüístic, cultural i personal que no ha parat de créixer des de la seva creació, el 2003.
Aquest any s'ha superat el llindar dels 150.000 voluntaris, i l'any 2019, per primera vegada, es van superar les 11.000 parelles lingüístiques formades en un any.
Informació campanya " Quan parles fas màgia ".
De gener a març i de novembre a desembre:
Institut d'Estudis Catalans: recursos lingüístics a l'abast de tothom
Exposició en línia "Aranès, l'occità de Catalunya"
El 2020 es commemoren els 100 anys del naixement d' Antoni Maria Badia i Margarit, filòleg i lingüista.
La Generalitat de Catalunya, en l'Acord de Govern del 5 de novembre de 2019, va incloure aquesta efemèride dins les commemoracions institucionals de l'any 2020.
El desenvolupamenet i celebració de l' Any Badia i Margarit tenen així l'objectiu de posar en relleu, recuperar i divulgar la memòria d'una personalitat que va posar la llengua com a eix principal de la seva vida, amb una tasca científica que va dur a terme durant més de 70 anys i que ha deixat empremta en el patrimoni col·lectiu dels catalans.
Comissari de l'Any Badia i Margarit:
" El professor Badia era un científic d'una exigència i d'un rigor exemplars, però mai no va entendre la seva responsabilitat acadèmica com una funció independent de la realitat social.
Amb una visió sempre compromesa cívicament, va integrar en la seva vida i en la seva obra una vocació de servir el país, de fer-hi aportacions útils.
Ho va demostrar esdevenint precursor de l'aplicació dins de la lingüística catalana de la dimensió social i de les metodologies sociolingüístiques. " (extret del blog de la Revista de Llengua i Dret; novembre de 2014)
Societat Catalana de Genealogia, Heràldica, Sigil·lografia, Vexil·lologia i Nobiliària: recursos virtuals
Curs "Qigong, tècniques de respiració per restaurar l'equilibri emocional"
Festival de curtmetratges sobre salut mental
El Festival PSICURT està organitzat pel Col·legi Oficial de Psicologia de Catalunya (COPC) i té com a objectiu apropar a la ciutadania els diferents àmbits de la salut mental (prevenció, promoció i intervenció) a través del cinema.
Un projecte cultural, social i de salut que permeti promoure la creació artística i la sensibilitat del públic al voltant de la salut mental alhora que projectar la ciutat de Tarragona com a referent cultural arreu.
En aquesta edició, com a novetat a causa de la situació provocada per la COVID-19 i amb la intenció d'arribar al màxim de públic possible, es realitzaran projeccions al Teatre Bartrina de Reus i emissions en streaming i al Tac12.
Portes obertes als Centres del Museu Nacional Arqueològic de Tarragona
Exposició "Els forns d'oli de ginebre.
Una indústria de Riba-roja d'Ebre"
Descobreix l'entorn natural de Tamarit
Itinerari urbà "De l'Estampa Jolis del carrer dels Cotoners a la Basílica de Santa Maria del Mar"
Activitat en el marc de l' Any Isabel Jolis, commemoratiu dels 250 anys de la mort d'Isabel Jolis i Oliver (1682-1770), impressora i gravadora catalana.
L'itinerari urbà " De l'Estampa Jolis del carrer dels Cotoners a la Basílica de Santa Maria del Mar ", començarà al carrer dels Cotoners, on tenia el taller tipogràfic la família Jolis, i finalitzarà a la basílica de Santa Maria del Mar, amb una cantata del segle XVIII a càrrec de la soprano Griselda Ramon, acompanyada al piano per David Granato.
Immaculada Socias, professora emèrita de la Universitat de Barcelona i historiadora de l'art.
Cal inscripció prèvia a l'adreça electrònica [EMAIL].
Cicle de conferències "Isabel Jolis"
Exposició virtual "Dibuixar els dies", de Pep Duran
La Fundació Vallpalou de Lleida us ofereix l'exposició virtual " Dibuixar els dies ", de Pep Duran (pdf online).
Explicació de Pilar Parcerisas, comissària de l'exposició:
Pep Duran ho fa a partir d'apilar papers, fustes, objectes, gargots i fragments d'una realitat tro-bada.
Fa de drapaire del temps i dóna nou alè de vida a un temps fet bocins com és la pròpia vida.
Malgrat buscar la forma en la seva unitat, tot acaba essent un tros, una estella del que resta del dia, i ell s'esforça en sumar formes, com en el vestit, unitat de fragments i patrons: una màniga, un coll, un puny, un barret.
Apilar els dies, amb el seu garbuix, desordre i acumulació inevitable uneix l'home amb el seu caos vital.
Poeta del temps, dibuixa els dies amb aquests collages que són els seus quaderns de notes."
Exposició d'aquarel·les de Roman Solà
Agenda d'activitats d'octubre al MEV
Amb motiu de les JEP el Museu ha organitzat les següents activitats gratuïtes:
Visita guiada per descobrir la col·lecció d'art medieval del museu i pujar al campanar romànic més alt de Catalunya.
Data: dissabte 3 d'octubre, 10.30 h
Visita comentada per l'art, la cultura i els costums del món medieval i en la que es donen a conèixer les millors peces de les col·leccions d'art romànic i gòtic del Museu.
Dates: dissabtes 3, 10, 17, 24 i 31 d'octubre, 12 h
· Mira, toca, olora i escolta l'art en família
Visita familiar en la que descobrireu que les obres d'art del MEV no només es poden gaudir amb la vista sinó també amb la resta de sentits.
Dates: diumenges 4, 11, 18 i 25 d'octubre, 10.30 h
· Conferència "Ramon d'Abadal i de Vinyals: la història i el poder del dret" a càrrec de Tomàs Montagut, Catedràtic d'Història del dret de la Universitat Pompeu Fabra.
En el marc de l'exposició temporal " Ramon d'Abadal i de Vinyals, Investigador de la nostra història ".
Visites guiades al Museu de l'Art de la Pell
Exposició "Ramon d'Abadal i de Vinyals.
Investigador de la nostra història"
La creu de Sant Joan de les Abadesses: una obra d'art excepcional
Font: web del Museu Episcopal de Vic
La creu processional de Sant Joan de les Abadesses, juntament amb la de la catedral de Girona i la de Santa Maria de Vilabertran, és un dels exemples més antics de l'orfebreria gòtica catalana.
Fetes totes tres a Girona, presenten la mateixa disposició trapezoïdal amb medallons circulars de clara tradició romana i romànica de les creus de caràcter triomfal.
Comparteixen una mateixa cronologia dins del primer terç del segle XIV.
Hi destaca la qualitat dels esmalts, aplicats al centre de la creu i als medallons circulars.
Es troba al Museu Episcopal de Vic.
Visites guiades al Museu de l'Art de la Pell
Museu de l'Art de la Pell: recursos online
Exposició "ATANSA'T. Lo meu confinament a la Galera"
Un seguit de retrats centrats amb els detalls més minsos de la vida quotidiana.
Aspectes que passen desapercebuts freqüentment.
El dia a dia amb presses i quefers ens impedeix, sovint, centrar-nos en la bellesa d'alguns objectes, l'alegria o la tristor d'algunes situacions usuals i fins tot la presència d'alguns éssers propers a nosaltres però fins al moment totalment invisibles.
Situacions, objectes, persones i paisatges que defugim perquè el nostre dia a dia està ocupat pel treball i múltiples compromisos.
Ferran, atrapat en una situació del tot inusual va poder fixar-se detingudament en una posta de sol des de la finestra, un cel estelat, la quietud d'un carrer buit, una planta amb una nova flor o esqueix, el caliu de qualsevol estança de la casa, etc.
La distància física que hem de mantenir per la pandèmia no ens permet acostar-nos i "Atansa't", ens vol acostar a tot un seguit de sensacions i sentiments per fer aquesta situació més portadora i plaent.
Cada imatge es presenta com una obra d'art mostrant-nos colors, formes, textures i percepcions que ens aproparan, encara que no sigui físicament, i, ens constataran que parar-nos alguna estona no és tan dolent i fins i tot és recomanable per gaudir de tot allò que les presses i la rutina del dia a dia no ens permeten descobrir.
Obres de qualitat, gràcies a la minuciositat, l'enginy, el bon gust i el saber fer de l'autor, sorgides des del confinament per una pandèmia que ens ha canviat la vida, mai res tornarà a ser igual... la cultura, però, ens ha acompanyat i ens acompanya sempre.
Coneixements, valors, normes, bens materials/immaterials i art, creats per l'ésser humà i que ara han agafat un sentit especial com tot aquest conjunt d'imatges que ens mostra Ferran.
Més informació i visites concertades: [EMAIL] i al tel 977 718339
Festival Músiques en Terres de Cruïlla
Museu de Lleida: Ajuda'ns a explicar la Covid19
E l Museu de Lleida Diocesà i Comarcal demana la col·laboració de la ciutadania i fa una crida a la societat perque faci arribar documents visuals, musicals, físics que expliquin el confinament causat per la pandèmia del coronavirus amb l'objectiu de poder compartir aquest moment històric.
La crida està dirigida a persones i entitats de la ciutat de Lleida i de l'àrea d'influència que l'envolta, i que és el territori que s'explica en el discurs de l'exposició permanent del museu.
El material es pot portar directament al museu ( C. Sant Crist,1 ) o bé enviar al correu electrònic del museu ( [EMAIL] ), on també es podrà sol·licitar més informació.
Un dels resultats d'aquesta recollida i documentació de material serà una mostra temporal que, mitjançant un relat enllaçat a través d'una part dels documents, explicarà el confinament i què ha suposat per a la societat del nostre territori.
L'exposició estarà comissariada per la periodista Anna Sàez Mateu, i comptarà amb un equip divers d'especialistes de diferents disciplines, que aportaran el seu punt de vista.
L'objectiu és poder inaugurar a finals d'aquest any 2020.
CaixaForum Lleida: programació virtual
Celebració del 30è aniversari de la Fundació i reobertura
El 5 de juny la Fundació Antoni Tàpies celebra el 30è aniversari i estrenen el nou catàleg en línia d'obres originals de la col·lecció del museu.
I el 12 de juny farà una obertura parcial, i el 19 de juny l'obertura completa,
Les circumstàncies no permeten a la institució celebri el 30è aniversari com ho tenia previst, però s'està treballant per poder-ho fer més endavant.
Tanmateix, a partir del 5 de juny es podrà accedir en línia a la Col·lecció d'obra original de la Fundació.
D'altra banda, i de cara a l'estiu 2020, el museu prorroga les exposicions que tenia vigents en el moment del tancament i que es podran visitar a partir de l'obertura parcial del centre, prevista pel 12 de juny amb l'exposició " Antoni Tàpies.
L'àcid és el meu ganivet ", mostra que ofereix una tria de gravats i de llibres de bibliòfil realitzats entre el 1988 i el 1990 que posen de manifest l'experimentació de l'artista en el terreny de l'obra gràfica.
I el 19 de juny del 2020, és prevista l'obertura completa del museu, que permet una segona oportunitat per visitar les exposicions " Antoni Tàpies.
Teatre ", que a través de pintures, dibuixos, gravats i material documental divers explica la relació que Antoni Tàpies va tenir amb les arts escèniques, i " Antoni Tàpies.
Certeses sentides ", un conjunt d'obres sobre un material tèxtil sintètic que feia servir per cobrir i protegir el terra de l'estudi.
A més, com a regal d'aniversari, totes les persones nascudes l'any 1990 tindran accés lliure a les exposicions i les activitats de la Fundació fins al 5 de juny del 2021.
· Reduïda: 6,40 € per a estudiants i majors de 65 anys
· Gratuïta: aturats amb acreditació i Amics de la Fundació
· Preus especials per a grups de més de 15 persones, amb cita prèvia
Exposició "Una immersió pictòrica inspirada en l'obra poètica de Joan Margarit"
Exposició "Obres de Peter Stämpfli.
Nova selecció del fons de la col·lecció"
Setembre i octubre a la Sala Beckett de Barcelona
Una invitació a mirar-nos la mort de cara i a reconèixer en ella una condició immanent de vida.
Del 10 de setembre al 4 d'octubre
Una aproximació a la perifèria dels discursos oficials contra l'hegemonia de les mirades imperants.
Del 30 de setembre al 25 d'octubre
Un duel sobre el racisme, les conseqüències de l'èxit, l'amor, la vida i el destí a partir de la història d'un boxejador que s'endinsa en el Paral·lel a principis de segle passat.
Del 20 d'octubre al 22 de novembre
Museu d'Història de Catalunya (MHC): programació online
Exposició "Francesc Boix: dels camps de concentració al fotoperiodisme"
Exposició "Princeses de terres llunyanes"
Exposició "Per bruixa i metzinera"
Exposició "Catalunya i la Guerra de Successió (1702-1715)"
Joc "Parelles de la nostra història"
Al web del Museu d'Història de Catalunya (MHC) podreu gaudir de molts continguts virtuals.
Vídeo "Els bombardejos a Barcelona 16, 17 i 18 de març de 1938".
Joc per a famílies "Parelles de la nostra història"
Societat Catalana de Genealogia, Heràldica, Sigil·lografia, Vexil·lologia i Nobiliària: recursos virtuals
Exposició "Sempre pot passar de tot"
La Galeria Artemisia presenta l' exposició "Sempre pot passar de tot" del pintor David Ribas.
La inauguració serà el 9 d'octubre i és impressindible confirmar assistència.
L'exposició "Sempre pot passar de tot" neix enmig d'una pandèmia mundial on la incertesa és comuna a la majoria dels mortals, David Ribas recorda la darrera frase d'un article signat pel periodista Enric Juliana, publicat en el mitjà de comunicació La Vanguardia el dilluns 28 de desembre de 2015.
I quan hom pensa que no pot produir-se res més sorollós, ens trobem enmig d'una pandèmia mundial.
No és però la primera vegada que les paraules prenen rellevància en l'obra de David Ribas.
Fa uns anys va manllevar les paraules de l'artista Antoni Llena "L'art és una venjança" com a pròpies per muntar una exposició de "grafitis".
Frases extretes de llibres i premsa són una constant font d'inspiració per crear propostes reivindicatives, sense perdre però la singularitat plàstica.
Per a la composició de frases treballa amb una tipografia de lletres de motlle (trepes) recuperades d'un marxant de vins del Penedès que les utilitzava per marcar els bocois.
El Centre d'Art la Rectoria s'ha desconnectat solidàriament, com no podia ser d'altra manera i seguint les indicacions sanitàries, durant sis mesos.
En aquest mig any, el Centre no ha programat exposicions, no ha tingut residents internacionals i ha deixat de fer tallers, activitats que són, totes elles, la nostra raó de ser.
Tot i que la Rectoria ha estat tancada en la seva vessant pública, de portes en dins el Centre s'ha quedat expectant amb el drama sanitari que hem viscut i molt preocupats de com quedarà la cultura en el nou escenari.
Amb aquesta inquietud, el Centre d'Art la Rectoria i els artistes que envolten la institució, ens hem reunit en una exposició que presenta els treballs que hem fet durant el confinament.
L'exposició s'inaugura amb les incerteses del moment però amb la voluntat i el convenciment que la cultura jugarà un paper imprescindible per comprendre què ha passat i per especular sobre el què vindrà.
Breu descripció d'algunes obres d'entre la trentena que s'hi exposen:
Inauguració de l'exposició 12 desetembre a les 12 hores.
Exposició "Sempre pot passar de tot"
Font: web de la Galeria d'Art el Claustre
Galeria d'Art el Claustre a la Rambla de Figueres.
Enguany les exposicions de la Galeria d'Art el Claustre, tant a Girona com a Figueres, no tenen acte d'inauguració per causa de la pandèmia.
Tanmateix, l'artista hi serà el primer dia a partir de les 18 h per poder atendre els visitants i comentar la seva obra (en el cas de Marc Jesús, el divendres 25).
Els visitants de la mostra hauran de respectar escrupolosament les mesures sanitàries anticovid vigents.
L'ús de la mascareta, la neteja de mans i el distanciament social són obligatoris.
Exposició "Pintar, crear, viure.
Dones artistes a l'Alt Empordà (1830-1939)"